CELEX: 32015R1798
Language: hu
Date: 2015-07-02 00:00:00
Title: A Bizottság (EU) 2015/1798 felhatalmazáson alapuló rendelete (2015. július 2.) az 575/2013/EU európai parlamenti és tanácsi rendeletnek a befektetőkre, szponzorokra, eredeti hitelezőkre és értékpapírosítást kezdeményező intézményekre vonatkozóan az átruházott hitelkockázattal szembeni kitettségekkel kapcsolatos követelményeket meghatározó szabályozástechnikai standardok útján történő kiegészítéséről szóló 625/2014/EU felhatalmazáson alapuló rendelet helyesbítéséről (EGT-vonatkozású szöveg)

8.10.2015   
            
            
               HU
            
            
               Az Európai Unió Hivatalos Lapja
            
            
               L 263/12
            
         A BIZOTTSÁG (EU) 2015/1798 FELHATALMAZÁSON ALAPULÓ RENDELETE
   (2015. július 2.)
   az 575/2013/EU európai parlamenti és tanácsi rendeletnek a befektetőkre, szponzorokra, eredeti hitelezőkre és értékpapírosítást kezdeményező intézményekre vonatkozóan az átruházott hitelkockázattal szembeni kitettségekkel kapcsolatos követelményeket meghatározó szabályozástechnikai standardok útján történő kiegészítéséről szóló 625/2014/EU felhatalmazáson alapuló rendelet helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre (1) és különösen annak 410. cikke (2) bekezdésére,
   mivel:
   
               (1)
            
            
               A 625/2014/EU felhatalmazáson alapuló bizottsági rendelet (2) címének bolgár, észt, angol, francia, lett, litván, magyar és máltai nyelvi változata hibát tartalmaz.
            
         
               (2)
            
            
               A 625/2014/EU felhatalmazáson alapuló rendelet 1. cikke c) pontjának görög, angol, francia, olasz, lett, magyar és máltai nyelvi változata hibát tartalmaz.
            
         
               (3)
            
            
               A 625/2014/EU felhatalmazáson alapuló rendelet észt, görög, angol, francia, horvát, olasz, magyar, lengyel, román, finn és svéd nyelvi változatában a 15. cikk (1) bekezdésének mondatszerkezete hibás.
            
         
               (4)
            
            
               A 625/2014/EU felhatalmazáson alapuló rendelet 16. cikke (3) bekezdésének angol, francia, lett és máltai nyelvi változata hibát tartalmaz.
            
         
               (5)
            
            
               A 625/2014/EU felhatalmazáson alapuló rendelet bolgár, spanyol, cseh, német, észt, görög, angol, francia, horvát, olasz, lett, litván, magyar, máltai, holland, lengyel, portugál, román, szlovák, szlovén, finn és svéd nyelvi változatában a 22. cikk (1) bekezdése b) pontjának mondatszerkezete hibás.
            
         
               (6)
            
            
               A 625/2014/EU felhatalmazáson alapuló rendelet 23. cikke (2) bekezdésének valamennyi nyelvi változata hibásan egy c) pontot tartalmaz, amelynek az említett cikkben külön bekezdésként kellene szerepelnie. A szöveget helyesbíteni kell annak egyértelműsítése céljából, hogy az érdemi jelentőségű adatokat nem minden esetben kell hitelenként közölni és egyes esetekben elegendőnek tekinthető az érdemi jelentőségű adatok összesített közlése.
            
         
               (7)
            
            
               A 625/2014/EU felhatalmazáson alapuló rendeletet ezért ennek megfelelően helyesbíteni kell,
            
         
               (8)
            
            
               Ez a rendelet az európai felügyeleti hatóság (Európai Bankhatóság, EBH) által a Bizottsághoz eredetileg benyújtott szabályozástechnikai standardtervezeteken alapul.
            
         
               (9)
            
            
               Az európai felügyeleti hatóság (Európai Bankhatóság) nyilvános konzultációt folytatott az e rendelet alapját képező eredeti szabályozástechnikai standardtervezetekről, elemezte az esetlegesen kapcsolódó költségeket és hasznot, továbbá kikérte az 1093/2010/EU európai parlamenti és tanácsi rendelet (3) 37. cikkével összhangban létrehozott banki érdekképviseleti csoport véleményét,
            
         ELFOGADTA EZT A RENDELETET:
   1. cikk
   A 625/2014/EU felhatalmazáson alapuló rendeletet a következőképpen kell helyesbíteni:
   
               1.
            
            
               A címben a „hitelezőkre” szót a „hitelező” szó váltja fel;
            
         
               2.
            
            
               Az 1. cikk c) pontjában a „hitellevél” szót a „hitellevelek” szó váltja fel;
            
         
               3.
            
            
               A 15. cikk (1) bekezdésének helyébe a következő szöveg lép:
               „(1)   Az egyes értékpapírosítandó kitettségekkel kapcsolatos információk hiányában, például ha a kitettségek az értékpapírosításukat megelőzően halmozódnak, vagy ha meglévő rulírozó értékpapírosítás keretében helyettesíthetők, úgy kell tekinteni, hogy egy intézmény a kellő gondosságra vonatkozóan az 575/2013/EU rendelet 406. cikkében említett kötelezettségeit az egyes értékpapírosítási pozíciók tekintetében külön, az ilyen kitettségek elismerhetőségi kritériumai alapján teljesíti.”
            
         
               4.
            
            
               Csak az angol, francia, lett és máltai nyelvi változatra vonatkozik.
            
         
               5.
            
            
               A 22. cikk (1) bekezdése b) pontjának helyébe a következő szöveg lép:
               
                           „b)
                        
                        
                           az 575/2013/EU rendelet 405. cikke (1) bekezdése második albekezdésének a)–e) pontjában meghatározott lehetőségek közül melyiket alkalmazta a nettó gazdasági érdekeltség megtartására;”.
                        
                     
         
               6.
            
            
               A 23. cikk (2) bekezdését a következőképpen kell helyesbíteni:
               
                           a)
                        
                        
                           A b) pont helyébe a következő szöveg lép:
                           
                                       „b)
                                    
                                    
                                       az értékpapírosításhoz kapcsolódó dokumentációban szereplő kötelezettségek megsértését követően.”;
                                    
                                 
                     
                           b)
                        
                        
                           A c) pont helyébe az alábbi új (2a) bekezdés lép:
                           „(2a)   Az egyes alapul szolgáló kitettségekkel kapcsolatos érdemi jelentőségű adatokat általában hitelenként közlik; azonban egyes esetekben az adatok összesítve is közölhetők. Annak értékelésekor, hogy az összesítve közölt adatok elégségesek-e, olyan tényezőket kell figyelembe venni, mint az alapul szolgáló halmaz részletessége, valamint az, hogy a halmazba tartozó kitettségeket a halmaz alapján vagy hitelenként külön kezelik.”.
                        
                     
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 2-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 176., 2013.6.27., 1. o.
   
   
      (2)  A Bizottság 2014. március 13-i 625/2014/EU felhatalmazáson alapuló rendelete az 575/2013/EU európai parlamenti és tanácsi rendeletnek a befektetőkre, szponzorokra, eredeti hitelezőkre és értékpapírosítást kezdeményező intézményekre vonatkozóan az átruházott hitelkockázattal szembeni kitettségekkel kapcsolatos követelményeket meghatározó szabályozástechnikai standardok útján történő kiegészítéséről (HL L 174., 2014.6.13., 16. o.).
   
      (3)  Az Európai Parlament és a Tanács 2010. november 24-i 1093/2010/EU rendelete az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).